CELEX: 32017R2207
Language: hr
Date: 2017-11-29 00:00:00
Title: Provedbena uredba Komisije (EU) 2017/2207 оd 29. studenoga 2017. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine

30.11.2017   
            
            
               HR
            
            
               Službeni list Europske unije
            
            
               L 314/31
            
         PROVEDBENA UREDBA KOMISIJE (EU) 2017/2207
   оd 29. studenoga 2017.
   o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”).
   uzimajući u obzir Provedbenu uredbu Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (2), a posebno njezin članak 3.,
   budući da:
   A.   PRETHODNI POSTUPAK
   
   
               (1)
            
            
               Uredbom (EU) br. 412/2013. („Izvorna uredba”) Vijeće je 13. svibnja 2013. uvelo konačnu antidampinšku pristojbu na uvoz u Uniju keramičkih stolnih i kuhinjskih proizvoda („stolni proizvodi”) podrijetlom iz Narodne Republike Kine („NRK”).
            
         
               (2)
            
            
               U početnom ispitnom postupku javio se velik broj proizvođača izvoznika iz NRK-a. Zbog toga je Komisija odabrala uzorak kineskih proizvođača izvoznika koji će biti predmet ispitnog postupka.
            
         
               (3)
            
            
               Vijeće je uvelo pojedinačne stope pristojbe na uvoz stolnih proizvoda u rasponu od 13,1 % do 23,4 % za trgovačka društva u uzorku i ponderiranu prosječnu stopu od 17,9 % za ostala trgovačka društva koja surađuju, a nisu uključena u uzorak. Osim toga, na uvoz stolnih proizvoda iz svih drugih društava iz Kine uvedena je stopa pristojbe od 36,1 %.
            
         
               (4)
            
            
               Člankom 3. Provedbene uredbe (EU) br. 412/2013 propisano je da kada novi proizvođač izvoznik stolnih proizvoda iz NRK-a dostavi dostatne dokaze Komisiji:
               
                           (1)
                        
                        
                           da nije uvozio u Uniju keramičke stolne i kuhinjske proizvode tijekom razdoblja ispitnog postupka od 1. siječnja 2011. do 31. prosinca 2011. („razdoblje ispitnog postupka”);
                        
                     
                           (2)
                        
                        
                           da nije povezan ni s jednim od izvoznika ili proizvođača u NRK-u koji podliježe antidampinškim mjerama uvedenima tom Uredbom; i
                        
                     
                           (3)
                        
                        
                           da je stvarno u Uniju izvozio predmetni proizvod nakon razdoblja ispitnog postupka na kojem se temelje mjere ili je sklopio neopozivu ugovornu obvezu izvoza znatne količine u Uniju;
                        
                     može se izmijeniti članak 1. stavak 2. te Uredbe tako da se novom proizvođaču izvozniku odobri stopa pristojbe koja se primjenjuje na trgovačka društva koja surađuju, a nisu uključena u uzorak, u ovom slučaju ponderirana prosječna stopa pristojbe od 17,9 %.
            
         B.   ZAHTJEVI ZA TRETMAN NOVOG PROIZVOĐAČA IZVOZNIKA
   
   
               (5)
            
            
               Nakon objave Uredbe (EU) br. 412/2013 javila su se četiri trgovačka društva koja su tvrdila da su ispunila sva tri kriterija utvrđena u uvodnoj izjavi (4) te su dostavila popratne dokaze.
            
         
               (6)
            
            
               Sva četiri trgovačka društva bila su proizvođači i izvoznici predmetnog proizvoda.
            
         
               (7)
            
            
               Od ta četiri trgovačka društva tri su već postojala tijekom početnog ispitnog postupka, ali su tvrdila da u to vrijeme nisu izvozila predmetni proizvod u Uniju.
            
         
               (8)
            
            
               Četvrto trgovačko društvo tvrdilo je da nije postojalo tijekom početnog ispitnog postupka te stoga nije moglo izvoziti tijekom razdoblja ispitnog postupka.
            
         
               (9)
            
            
               Komisija je provjerila dostavljene dokaze svih četiriju trgovačkih društava te je utvrdila da ispunjavaju tri kriterija koja moraju zadovoljiti da bi ih se smatralo novim proizvođačima izvoznicima. Stoga bi njihove nazive trebalo dodati na popis trgovačkih društava koja surađuju, a nisu uključena u uzorak iz Priloga I. Uredbi (EU) br. 412/2013.
            
         
               (10)
            
            
               Komisija je o tim nalazima obavijestila navedena četiri trgovačka društva i industriju Unije i dala im priliku da se očituju. Nisu zaprimljene nikakve primjedbe.
            
         
               (11)
            
            
               Ova je Uredba u skladu s mišljenjem odbora uspostavljenog člankom 15. stavkom 1. Osnovne uredbe,
            
         DONIJELA JE OVU UREDBU:
   Članak 1.
   Na popis proizvođača izvoznika iz Narodne Republike Kine iz Priloga I. Provedbenoj uredbi (EU) br. 412/2013 dodaju se sljedeća trgovačka društva:
   
               Društvo
            
            
               Dodatna oznaka TARIC
            
         
               Fujian Dehua Huamao Ceramics Co., Ltd
            
            
               C303 
            
         
               Fujian Dehua Jiawei Ceramics Co., Ltd
            
            
               C304 
            
         
               Fujian Dehua New Qili Arts Co., Ltd
            
            
               C305 
            
         
               Quanzhou Dehua Hengfeng Ceramics Co., Ltd
            
            
               C306 
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 30.6.2016., str. 21.
   
   
      (2)  Provedbena uredba Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.), kako je zadnje izmijenjena Provedbenom uredbom Komisije (EU) br. 803/2014 od 24. srpnja 2014. kojom se na popis proizvođača iz Narodne Republike Kine iz Priloga I. Uredbi br. 412/2013 dodaju četiri trgovačka društva (SL L 219, 25.7.2014., str. 33.).